[{"text_idx": "#000000", "text": "Kulturaj novaj\u0302oj el diversaj retejoj de esperantujo"}, {"text_idx": "#000001", "text": "Kiu estas la malamiko? Kontakto 2014:6 en la reto!"}, {"text_idx": "#000002", "text": "C\u0302u pro religio, lingvo au\u0306 raso, tra la mondo ankorau\u0306 forte staras la muroj de miljaroj inter la popoloj dividitaj. La sanga atenco kontrau\u0306 la satira j\u0302urnalo Charlie Hebdo en Parizo estas nur unu plia c\u0302apitro en la c\u0302eno de tragedioj, al kiu ni bedau\u0306rinde jam alkutimig\u0302is. En Nig\u0302erio nur c\u0302i-jare, pli ol 2 mil homoj estis mortigitaj pro atakoj de la radikala islama grupo Boko Haram, sed pri tio, male al la grandskala atento donata al la franca gazeto, aperis nur mallongaj notoj en la j\u0302urnaloj..."}, {"text_idx": "#000003", "text": "En Ukrainio la homoj estas dividitaj inter tiuj, kiuj favoras al dau\u0306ra alproksimig\u0302o kun Eu\u0306ropa Unio kaj la civiliza modelo, kiun Usono eksportas (trudas?), kaj tiuj, kiuj volas resti c\u0302e la rusa flanko, kie Putin regas absolute. C\u0302u la homoj, kiuj batalas unu kontrau\u0306 la alian, vere konas tiun, kiu estas la malamiko? Vi eble rimarkos ke en la unua numero de c\u0302i tiu jarkolekto ni same pritraktis la temon Ukrainio. Ni revenas al g\u0302i nun ne pro iu aparta prefero, sed c\u0302ar ni estas gazeto, kiu dependas de volontulaj kontribuantoj por prezenti al vi bonan materialon. Kaj c\u0302ar Andreo Jankovskij proponis al ni sian artikolon kaj c\u0302ar Vasilij Milushnikov afable respondis al nia peto kontribui, ni povas prezenti al vi la du flankojn de tiu situacio per la plumo de du ukrainianoj. Kiel mi jam diris foje, kial ni devus silenti pri tiklaj temoj? Nia celo ne estas akrigi disputojn, sed doni rajton al c\u0302iuj esprimi sin."}, {"text_idx": "#000004", "text": "Nun pri gajaj temoj: en nia rubriko Intervjuo gastas Martin Wiese, la kantisto kaj gitaristo de la legenda (nun bedau\u0306rinde finita) muzikgrupo Persone. Li j\u0302us lanc\u0302is sian novan muzikan albumon Superbazaro. Mi estas deklarita admiranto de lia muziko. Aldone, en tiu c\u0302i numero vi malkovros multajn interesajn informojn, kiel ekzemple ke en Argentino, la lando de la lasta Universala Kongreso de Esperanto, estis inventitaj multaj niaj c\u0302iutagaj objektoj, kiel la globkrajono; ke en Nepalo ekzistas multe pli da lingvoj ol vi povas imagi, kaj ke utopio estas uzata kiel filozofia studobjekto por rekonstruado de la socio."}, {"text_idx": "#000005", "text": "Multaj homoj demandas pri la facillingvaj artikoloj, kiuj lastatempe mankis en la gazeto. Tiaj artikoloj venas malofte al ni, tial ni konstante serc\u0302as ilin. Se vi interesig\u0302as, vizitu nian retejon por tie trovi pliajn informojn kiel helpi. Dume ni trovis solvon, tio estas la faciligo de la rubriko Varsovia Vento, kiun ni entreprenis antau\u0306 kelkaj numeroj. Mi adiau\u0306as por nun kaj revidos vin en la venonta eldono, kiu espereble alportos pli leg\u0302erajn temojn!"}, {"text_idx": "#000007", "text": "Mang\u0302kutimoj, mang\u0302aj\u0302oj kaj malsato \u2013 Kontakto 2014:5 en la reto!"}, {"text_idx": "#000008", "text": "Io, kion ni ne povas nek devas neglekti fari c\u0302iutage, estas mang\u0302i. Nutri la korpon estas natura bezono por la vivo. Malgrau\u0306 la diversaj esploroj kaj g\u0302isnunaj konkludoj, ne ekzistas en la mondo vera interkonsento pri tio, kio estus saniga au\u0306 dang\u0302era por nia nutrado."}, {"text_idx": "#000009", "text": "Preskau\u0306 c\u0302iuj elektas mem sian dieton lau\u0306 prefero au\u0306 sanstato. Antau\u0306 iom da tempo ekaperis la tendenco ne mang\u0302i glutenon, la proteinon de tritiko kaj aliaj cerealoj. C\u0302u tio estas sekvinda? Manuela Ronco, jam konstanta kunlaborantino de nia revuo, prezentas la sperton, kiun s\u0302i mem travivas: \u201cSenglutena dieto: ne nur modo\u201d rakontas pri la vivo de tiuj, kiuj ne havas elekton, c\u0302ar ili simple ne povas mang\u0302i glutenon \u2013 la celiakuloj."}, {"text_idx": "#000010", "text": "Dau\u0306re pri la c\u0302efartikoloj (au\u0306 c\u0302efpladoj), la ukraino Sergey Popatov subite decidis travivi unu semajnon sen konsumi kafeinon entute. Kiel la korpo reagos? Se por la plejmulto eblas diskuti pri tio, kion mang\u0302i au\u0306 ne, unu el nau\u0306 homoj sur la planedo malsatas. Ke la malsato havas diversajn vizag\u0302ojn, vi legos en la artikolo de Felipe Queiroz el Brazilo."}, {"text_idx": "#000011", "text": "Pasintjare finfine lanc\u0302ig\u0302is sur DVD la filmo Esperanto, produktita de la Eldona Fako Kooperativa de SAT, Sennacieca Asocio Tutmonda. Ni ricevis kopion de la filmo kaj intervjuis unu el la c\u0302efaj produktantoj, la prezidanton de la Plenum-Komitato de SAT, Vinko Markovo. Se vi interesig\u0302as pri disvastigado de Esperanto kaj dokumentfilmoj, serc\u0302u manieron havigi al vi ekzempleron."}, {"text_idx": "#000012", "text": "C\u0302ar en la nuntempa teknologia erao la mondo s\u0302ang\u0302ig\u0302as tre rapide kaj ni ne povas resti tute fremdaj al tiaj novaj\u0302oj, ni decidis malfermi novan rubrikon \u2015 KontakTEK \u2015 por prezenti al niaj legantoj la plej fres\u0302ajn novaj\u0302ojn el la teknologia mondo. C\u0302u vi interesig\u0302as pri arto? El Japanio venas artikolo de Midori Matsumoto pri la naskig\u0302o de impresionismo. Plue, vi legos la duan parton de la vojag\u0302rakonto de Amri Wandel, c\u0302ifoje pri la grimpado sur la montojn Kilimang\u0302aro kaj Akonkagvo. Niaj konstantaj rubrikoj (La Blaga Blogo, Varsovia Vento, Tiel la mondo... kaj TEJO Tutmonde) plus recenzoj dela laste lanc\u0302itaj muzikaj kodiskoj venas kiel deserto de la nuna eldono."}, {"text_idx": "#000014", "text": "Ekskurso al Koma\u0301rom-Komarno en oktobro!"}, {"text_idx": "#000015", "text": "Jam venis au\u0306tuno kaj ni decidis organizi unutagan ekskurson al la limo de Slovakio kaj Hungario."}, {"text_idx": "#000016", "text": "Iomete revivigi la tradicion de HURA (au\u0306 HURAS, HURKAS ktp. \ud83d\ude42 ), kie HUngaroj Renkontas Au\u0306strojn, ni invitas vin promenadi kun ni en ambau\u0306 urboj: Koma\u0301rom kaj Komarno.Kiam? La 19-an de oktobro, dimanc\u0302e. La hungaroj de Budapes\u0302to ekiros je 9:20 per la trajno de stacidomo De\u0301li. G\u0302i alvenos antau\u0306 kvaron horon antau\u0306 la 11a, do tial ni proponas renkontig\u0302i je la 11a c\u0302e la trajnhaltejo en Koma\u0301rom, do la hungara flanko, por renkonti c\u0302iujn, kiuj venas el aliaj direktoj."}, {"text_idx": "#000017", "text": "Bv. disdoni tiujn informojn, venu abunde de Vieno, Bratislavo, kaj apudaj landoj. Ni tre atendas vin!"}, {"text_idx": "#000018", "text": "Ludi \u2013 Konkure au\u0306 kunlabore? Kontakto 2014:4 en la reto!"}, {"text_idx": "#000019", "text": "Ekzistas nemombrebla kvanto da sportoj en la mondo. C\u0302e la granda plejmulto, la celo estas ke la ludanto(j) nepre venku la alian(jn). Oni diras ke la konkura sportumado anstatau\u0306is la militemon de la moderna homo, sed bedau\u0306rinde ni ne vidas malpliigon de la perforto en la mondo. Male, tio, kion ni rimarkas, estas ofta agresemo en la sportoj."}, {"text_idx": "#000020", "text": "Mi mem ne estas sportema homo. Antau\u0306 televido tamen, mi vere aprezas la au\u0306to-kuradojn, precipe tiujn el F-1. Log\u0302anta en lando, kie futbalo atingas ne malofte kaj ec\u0302 enkampe trajtojn de civila milito, mi delonge ne estas allogata al tiu sporto. Kiu kulpas? C\u0302u eblas eduki la homojn al malpli konkuraj ludoj?"}, {"text_idx": "#000021", "text": "Niaj c\u0302efartikoloj pritraktas du flankojn de la ludoj. Raoni Souza el Brazilo klarigas kial li g\u0302ojis pri la historia malvenko de la brazila teamo fronte al Germanio je 7\u00d71 en la lasta futbala Mondpokalo, kiu finig\u0302is antau\u0306 nelonge en Brazilo. Por li futbalo ne estas nur ludo, sed bedau\u0306rinde entenas tro da fanatikeco. En la alia flanko, Manuela Ronco el Italio prezentas artikolon pri kunlaboraj ludoj, kio estas nova edukadformo celanta valorigi reciprokan respekton c\u0302e la infanoj."}, {"text_idx": "#000022", "text": "Koincide au\u0306 ne, nia intervjua rubriko pritraktas la saman temon, c\u0302ar nun Esperantujo rajtas havi sian propran oficialan futbalteamon. G\u0302i naskig\u0302is okaze de la lasta Universala Kongreso en Argentino, kie g\u0302i ludis sian unuan matc\u0302on. Nia c\u0302i-eldona gasto, Jorge Montanari, estis unu el la kreintoj kaj trejnistoj de nia teamo, kiu (iom atendite) suferis gollavangon. La apogantaro estis tamen felic\u0302aj \u0336 almenau\u0306 pro la s\u0302anco krii \u201cgolo!\u201d kelkfoje."}, {"text_idx": "#000023", "text": "Ankorau\u0306 rilate al la laste okazinta UK, en Kontakto n-ro 260 ni prezentis artikolon pri la 70-jarig\u0302o de la grimpado de Tibor Sekelj sur la monto Akonkagvo en Argentino. Por tiu artikolo ni pridemandis la esperantiston Amri Wandel, kiu faris la saman grimpadon pasintjare. Nun li verkis por vi pli detalan rakonton pri la kvar ekspedicioj, kiujn li faris \u0336 de Nepalo g\u0302is Argentino. La unuan parton de tiu raporto vi legos c\u0302i-numere."}, {"text_idx": "#000024", "text": "La nuna numero estas tre bunta lau\u0306 al la deveno de la kontribuaj\u0302oj. El Koreio venas raporto pri la sukceso de popularaj koreaj artistoj \u2013 la tendenco nomig\u0302as \u201cKorea Ondo\u201d. El Kazah\u0302io venas eta novelo, kiu uzas la variaj\u0302on de Esperanto nomata Popido. C\u0302u vi konas g\u0302in? Vi certe trovos g\u0302in interesa! La reta versio de nia revuo jam pretas por els\u0302utado! Espereble la papera versio vin atingos baldau\u0306! Bonan legadon!"}, {"text_idx": "#000025", "text": "Novaj\u0302oj post la jubilea IJS"}, {"text_idx": "#000026", "text": "Elkore ni atendos vin:teamo de IJS"}, {"text_idx": "#000027", "text": "Minoritatoj kaj diskriminacio en fikciaj universoj \u2013 Kontakto 2014:3 en la reto!"}, {"text_idx": "#000028", "text": "\u201cLa vivo imitas la arton multe pli ol la arto imitas la vivon\u201d. C\u0302u validas la aserto de Oscar Wilde, la irlanda verkisto, por nia nuntempo? C\u0302iam kaj ree la mondo devas alfronti problemojn kiel separatismo, enmigrado kaj rifug\u0302intoj samkiel diskriminacio kaj minoritatoj. C\u0302i-numere, la du c\u0302efartikoloj prezentas tiujn sociajn problemojn, sed el la vidpunkto de la fikcio. Andre\u0301 Mu\u0308ller kaj Clarissa Lohr analizas la fikciajn seriojn Star Trek kaj Harry Potter, kaj plukas el g\u0302i diskriminaciajn situaciojn kaj minoritatajn problemojn, kiuj, spegule de nia reala mondo, retroveblas en tiuj verkoj. En tiuj kazoj, sendube la arto imitas la vivon."}, {"text_idx": "#000029", "text": "En la lasta JES (Junulara E-Semajno) okazinta jarfine en Pollando, prezentig\u0302is nova muzikgrupo kun tre interesa sonpropono. Temas pri S\u0302ang\u0302o el Pollando \u0336 g\u0302i ludas mondmuzikon, precipe instrumentan. Romualda Jeriorowska tiom s\u0302atis la koncerton, ke s\u0302i konfidis al Kontakto la intervjuon, kiun s\u0302i faris kun la gvisdisto de la grupo. Ni kompreneble publikigas c\u0302i-eldone tiun legindan kontribuon!"}, {"text_idx": "#000030", "text": "Ni vere s\u0302atas kiam niaj legantoj estime konfidas al ni siajn artikolojn. Estas plezuro por ni publikigi ilin. Sed kio pri la familio en C\u0302inio, kiu konfide konservas c\u0302e si privatan bibliotekon jam de 70-jaroj? Legu en nia rubriko \u201cEl C\u0302inio\u201d. Dau\u0306re pri publikigo; kvankam ni ne havas la saman statuson kiel sciencaj revuoj, kiuj estas avide postkurataj de la sciencistoj, ni donas nian etan kontribuon al la temo. La sciencistoj devas, krom dedic\u0302i sin al esploradoj, zorgi pri ilia publikigado. Pri la temo legu la artikolon \u201cPublikigu au\u0306 pereu\u201d de Verokina Poo\u0301r."}, {"text_idx": "#000031", "text": "Vi ekkonos la historion pri statuo de iu forpasinta viro, situanta en Kubo, kiun oni nomas la \u201cPariza Kavaliro\u201d. Veran \u201cpostmortan\u201d historion alportas La Blaga Blogo kaj iel pri la sama temo sent-eme rakontas Istva\u0301n Ertl en sia rubrilko. Varsovia Vento finplenigas niajn \u201cne-movadajn\u201d pag\u0302ojn."}, {"text_idx": "#000032", "text": "La movada TT-rubriko, rezulto de la dedic\u0302ema Massimo Ripani, troveblas en nia tria eldono de 2014. Dankon al vi, legantoj kaj kunlaborantoj, kiuj konfidas al ni viajn verkaj\u0302ojn. Ni esperas ke ni kontentigas vin per nia simpla, tamen elkora laboro. La els\u0302utado eblas nur por abonantoj. Por els\u0302uti g\u0302in vi devas iri al la pag\u0302o ensaluti kaj poste elekti la sekcion \u201cTeko\u201d. Se vi ankorau\u0306 ne estas abonanto, vi povas tuj aboni g\u0302in per reta abonilo. Pliaj informoj c\u0302i tie."}, {"text_idx": "#000035", "text": "HEJ akceptis novan statuton dum g\u0302ia jarc\u0302efkunveno dum la 22a de marto, 2014. La detaloj de la jarc\u0302efkunveno, la nova statuto, la s\u0302ang\u0302oj kaj c\u0302iuj aldonaj paperoj legeblas en la subaj dosieroj:"}, {"text_idx": "#000036", "text": "Protokolo de la jarc\u0302efkunveno 2014Aldonaj\u0302oj al la protokolo 2014 (en la formato .rar)"}]